ΑΠΟΦΑΣΕΙΣ
Αριθμ. ΔΦ 20/6392
Έγκριση του Κανονισμού Λειτουργίας της Φοιτητικής Εστίας Θεσσαλονίκης του Διεθνούς Πα-
νεπιστημίου της Ελλάδος.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4957/2022 «Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι
με την κοινωνία και λοιπές διατάξεις» (Α΄ 141) και ιδίως
του άρθρου 223.
2. Τις διατάξεις του ν. 4610/2019 «Συνέργειες Πανεπιστημίων και ΤΕΙ, πρόσβαση στην τριτοβάθμια εκπαίδευ-
ση, πειραματικά σχολεία, Γενικά Αρχεία του Κράτους και
λοιπές διατάξεις» (Α΄ 70).
3. Τις διατάξεις του ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκο-
πικών παραρτημάτων ξένων πανεπιστημίων και άλλες
διατάξεις» (Α΄ 39).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α΄ 131).
6. Την υπό στοιχεία ΔΦ 2.1/7613/12-4-2023 διαπιστωτική πράξη του Προέδρου της Διοικούσας Επιτροπής
του Διεθνούς Πανεπιστημίου της Ελλάδος με θέμα:
«Συγκρότηση του Συμβουλίου Διοίκησης του Διεθνούς
Πανεπιστημίου της Ελλάδος» (Υ.Ο.Δ.Δ. 364).
7. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτρο-
πής του Διεθνούς Πανεπιστημίου της Ελλάδος με θέμα:
«Εκλογή Πρύτανη του Διεθνούς Πανεπιστημίου της
Ελλάδος» (Υ.Ο.Δ.Δ. 510).
8. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
9. Την υπό στοιχεία ΔΦ 30/4980/15-03-2024 διαπιστωτική πράξη - απόφαση 6ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2023-2024 του Πρύτανη του
ΔΙ.ΠΑ.Ε. (ΑΔΑ: 6ΧΨΛ46ΨΖ3Π-ΙΡΚ).
10. Την υπό στοιχεία ΔΦ 20.2/17575/03-11-2020 απόφαση της Διοικούσας Επιτροπής του Διεθνούς Πανεπι-
στημίου της Ελλάδος, στην υπ’ αρ. 27/30-09-2020 συνεδρίαση, (θέμα 3ο) «Έγκριση του Κανονισμού Λειτουργίας
των Φοιτητικών Εστιών Θεσσαλονίκης και Καβάλας του
Διεθνούς Πανεπιστημίου της Ελλάδος» (Β’ 5113).
11. Την υπό στοιχεία ΔΦ 2.1/6094/05-04-2024 εισήγηση της Αντιπρυτάνεως Διοικητικών Υποθέσεων, Φοιτη-
τικής Μέριμνας και Δια Βίου Εκπαίδευσης.
12. Την υπ’ αρ. 14/08-04-2024 απόφαση συνεδρίασης
της Συγκλήτου του Διεθνούς Πανεπιστημίου της Ελλάδος
(Θέμα 7ο).
13. Το γεγονός ότι δεν προκαλείται δαπάνη σε βάρος
του τακτικού προϋπολογισμού, αποφασίζει:
Την έγκριση του Κανονισμού Λειτουργίας των Φοιτητικών Εστιών Θεσσαλονίκης του Διεθνούς Πανεπιστημίου
της Ελλάδος, ως ακολούθως:
ΚΑΝΟΝΙΣΜΟΣ ΛΕΙΤΟΥΡΓΙΑΣ ΦΟΙΤΗΤΙΚΩΝ
ΕΣΤΙΩΝ ΘΕΣΣΑΛΟΝΙΚΗΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
ΠΕΡΙΓΡΑΦΗ ΤΩΝ ΥΠΟΔΟΜΩΝ
ΚΑΙ ΥΠΗΡΕΣΙΩΝ ΣΤΕΓΑΣΗΣ
Το Διεθνές Πανεπιστήμιο της Ελλάδος (ΔΙ.ΠΑ.Ε) διαθέτει κτιριακές υποδομές για τη στέγαση των φοιτητών του.
Οι υποδομές αυτές βρίσκονται στην Αλεξάνδρεια Πανεπιστημιούπολη στη Σίνδο Θεσσαλονίκης. Η εστία της
Αλεξάνδρειας Πανεπιστημιούπολης αποτελείται από ένα
κτίριο το οποίο διαθέτει:
Α. ΚΟΙΝΟΧΡΗΣΤΟΥΣ ΧΩΡΟΥΣ
1. Χώρος εισόδου - υποδοχής
2. Χώρο Parking
3. Άνω και κάτω αναγνωστήρια
4. Ακάλυπτους χώρους
5. Χώρο στάθμευσης ποδηλάτων και μοτοποδήλατων
7. Χώρο ping pong
8. Αίθουσα Ψυχαγωγίας
Β. ΒΟΗΘΗΤΙΚΟΥΣ ΧΩΡΟΥΣ
1. Γραφείο Συλλόγου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2251
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
2. Νεροχύτες σε κάθε πτέρυγα
3. Πλυντήρια
4. Κοινόχρηστα W.C. με ντουζιέρες και νιπτήρες στους
προθαλάμους
Γ. ΥΠΝΟΔΩΜΑΤΙΑ-ΚΟΙΤΩΝΕΣ
Ο χώρος αποτελείται από 3 πτέρυγες σε καθεμία από
αυτές υπάρχουν 2 διάδρομοι. Σε κάθε διάδρομο αναλογούν 18 δωμάτια των οποίων η δυναμικότητα ορίζεται
στις 2 κλίνες.
Δ. ΧΩΡΟΥΣ ΠΡΟΣΩΠΙΚΟΥ
1. Γραφείο Γραμματείας.
2. Αποθήκες που αναλογούν σε κάθε διάδρομο.
3. Λεβητοστάσιο.
Άρθρο 1ο
Σκοπός - γενικές αρχές
1. Ο παρών κανονισμός ρυθμίζει το πλαίσιο λειτουργίας των Φοιτητικών Εστιών της Αλεξάνδρειας Πανεπι-
στημιούπολης, την ευθύνη λειτουργίας των οποίων έχει
το Διεθνές Πανεπιστήμιο της Ελλάδος (ΔΙ.ΠΑ.Ε).
2. Η λειτουργία των εν λόγω Εστιών έχει ως σκοπό την
ικανοποίηση των στεγαστικών αναγκών των φοιτητών
του ΔΙ.ΠΑ.Ε, ιδίως των οικονομικά ασθενέστερων, κατά
τη διάρκεια των σπουδών τους.
3. Στις Φοιτητικές Εστίες γίνονται δεκτοί για στέγαση
φοιτητές και φοιτήτριες του ΔΙ.ΠΑ.Ε που σπουδάζουν μακριά από το μόνιμο τόπο διαμονής των οικογενειών τους,
σε συνδυασμό με άλλα κοινωνικοοικονομικά κριτήρια.
4. Η αποδοχή του παρόντος κανονισμού συνιστά
βασική προϋπόθεση για την κτήση και διατήρηση της
ιδιότητας του στεγαζόμενου φοιτητή. Η αποδοχή του
κανονισμού θεωρείται ως αυτοδίκαια με την υποβολή
της σχετικής αιτήσεως εισδοχής του ενδιαφερόμενου
φοιτητή.
5. Προϋπόθεση για τη σωστή λειτουργία των Φοιτητικών Εστιών είναι ο απόλυτος σεβασμός της εσωτερικής
ακαδημαϊκής ζωής δεδομένου ότι οι Εστίες αποτελούν
φυσική προέκταση του ακαδημαϊκού χώρου του Πανεπιστημίου.
6. Στο χώρο των Φοιτητικών Εστιών προστατεύεται
η ελεύθερη πολιτική και συνδικαλιστική έκφραση και
δράση των φοιτητών.
7. Σύμφωνα με τη διάταξη της παρ. 3 του άρθρου 3
του ν. 4485/2017, όπως αντικαταστάθηκε με το άρθρο 64
του ν. 4623/2019, εντός των χώρων των Α.Ε.Ι. οι δημόσιες
αρχές ασκούν όλες τις κατά νόμο αρμοδιότητές τους,
συμπεριλαμβανομένης της επέμβασης λόγω τέλεσης
αξιόποινων πράξεων.
8. Τα ευαίσθητα προσωπικά δεδομένα (στοιχεία οικονομικής, οικογενειακής και κοινωνικής κατάστασης
καθώς και το ιατρικό ιστορικό) των αιτούμενων στέγασης φοιτητών και των μελών της οικογένειάς τους που
προκύπτουν από τα δικαιολογητικά που καταθέτουν οι
ενδιαφερόμενοι χρησιμοποιούνται αποκλειστικά και
μόνο για την αξιολόγηση των αιτήσεών τους. Τα μέλη
της Εφορείας και οι υπάλληλοι των τμημάτων Φοιτητικής Μέριμνας που έχουν πρόσβαση σε ανάλογα δε-
δομένα, οφείλουν να τα χειρίζονται με διακριτικότητα
και εχεμύθεια και να μεριμνούν για την προστασία τους.
Απαγορεύεται δε ρητά να τα κοινοποιούν σε τρίτους. Οι
κατάλογοι αξιολόγησης των αιτούντων φοιτητών και τα
πρακτικά συνεδριάσεων της Εφορείας που εξετάζουν
αιτήσεις ή ενστάσεις φοιτητών με επίκληση ευαίσθητων
προσωπικών δεδομένων, όταν δημοσιοποιούνται για την
τήρηση της αρχής της διαφάνειας, θα καταρτίζονται με
τρόπο ώστε να τηρούνται οι εκάστοτε ισχύουσες διατάξεις περί προστασίας των προσωπικών δεδομένων.
Άρθρο 2ο
Συγκρότηση - σύνθεση Εφορείας
1. Για την αποτελεσματικότερη οργάνωση, το συντονισμό των ενεργειών που απαιτούνται κάθε φορά για την
αντιμετώπιση προβλημάτων και την ανάγκη ύπαρξης
συλλογικού οργάνου διαχείρισης της Φοιτητικής Εστίας,
συγκροτείται η Εφορεία της Φοιτητικής Εστίας με έδρα
τη Θεσσαλονίκη.
2. Η Εφορεία συγκροτείται με απόφαση του Συμβουλίου Διοίκησης, είναι πενταμελής και αποτελείται από:
- Τον/την Αντιπρύτανη Διοικητικών Υποθέσεων, Φοιτητικής Μέριμνας και Δια Βίου Εκπαίδευσης ως Πρόεδρο,
- Τον/την προϊστάμενο/η του Τμήματος Φοιτητικής
Μέριμνας Θεσσαλονίκης.
- Τον/την Δ/ντη της Διεύθυνσης Φοιτητικής Μέριμνας
Θεσσαλονίκης.
- Ένα μέλος ΔΕΠ του Πανεπιστημίου, από Τμήμα που
εδρεύει στη Θεσσαλονίκη.
- Έναν ή μία φοιτητή/τρια από την Φ. Ε. της Αλεξάνδρειας
Πανεπιστημιούπολης, που εκλέγεται με ψηφοφορία η
οποία διενεργείται μεταξύ των στεγαζόμενων φοιτητών.
3. Η Εφορεία της Φοιτητικής Εστίας συγκροτείται και
λειτουργεί νομίμως έστω και αν δεν έχει ορισθεί εκπρόσωπος των στεγαζόμενων φοιτητών.
4. Η θητεία των μελών της Εφορείας είναι διετής, εκτός
των φοιτητών που είναι ετήσια. Καθήκοντα Γραμματέα
εκτελεί διοικητικός υπάλληλος από τους υπηρετούντες
στο Τμήμα Φοιτητικής Μέριμνας.
Άρθρο 3ο
Λειτουργιά Εφορείας
1. Η Εφορεία συγκαλείται από τον Πρόεδρό της και
συνεδριάζει τακτικά όταν υπάρχουν θέματα προς συζήτηση και εκτάκτως αν το ζητήσει ο Πρόεδρος αυτής
ή τρία τουλάχιστον μέλη της. Στην περίπτωση αυτή
πρέπει υποχρεωτικά να συνεδριάσει εντός τριών (3)
ημερών.
2. Η πρόσκληση η οποία περιλαμβάνει την ημερήσια διάταξη, γνωστοποιείται από τον/την γραμματέα
στα μέλη της Εφορείας τουλάχιστον 48 ώρες πριν από
τη συνεδρίαση. Η προθεσμία των 48 ωρών μπορεί να
συντμηθεί σε περίπτωση κατεπείγοντος θέματος. Τα
αναπληρωματικά μέλη καλούνται προς αναπλήρωση
απόντων ή κωλυομένων μελών τα οποία υποχρεούνται
να ενημερώσουν εγκαίρως την εφορεία καθώς και τα
αναπληρωματικά μέλη. Κάθε μέλος της Εφορείας μπορεί
να προτείνει θέματα για συζήτηση
3. Κατά τη διάρκεια των συνεδριάσεων τηρούνται πρακτικά από τον/την γραμματέα, τα οποία επικυρώνονται
από την Εφορεία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
4. Η Εφορεία συνεδριάζει όταν συμμετέχει το 50% συν
1 των μελών της. Οι αποφάσεις λαμβάνονται με απόλυτη
πλειοψηφία των συμμετεχόντων μελών.
5. Κάθε μέλος της Εφορείας έχει μία προσωπική ψήφο
και δε μπορεί να χρησιμοποιήσει ψήφο άλλου μέλους,
έστω και αν έχει εξουσιοδοτηθεί.
Άρθρο 4ο
Αρμοδιότητες Εφορείας
Η Εφορεία έχει αποφασιστικές και εισηγητικές αρμοδιότητες. Συγκεκριμένα:
1. Αποφασίζει για τις εισδοχές - επιλογές φοιτητών
που πρόκειται να εισαχθούν στις Φοιτητικές Εστίες και
καταρτίζει τον πίνακα των δικαιουμένων διαμονής στις
Εστίες με βάση τα κριτήρια του παρόντος κανονισμού.
2. Αποφασίζει για την απομάκρυνση φοιτητών, όταν
παραβιάζουν τον παρόντα κανονισμό ή την επιβολή
κυρώσεων.
3. Χαράζει το πλαίσιο και τους κανόνες συλλογικής
διαβίωσης.
4. Εισηγείται στον αρμόδιο αντιπρύτανη και τις αρμόδιες υπηρεσίες για θέματα που αφορούν την εύρυθμη
λειτουργία της Εστίας.
5. Εισηγείται τροποποιήσεις των διατάξεων του Κανονισμού Λειτουργίας της Φοιτητικής Εστίας.
6. Εξετάζει σε συνεργασία με το αρμόδιο Τμήμα της
Διεύθυνσης Φοιτητικής Μέριμνας τις αιτήσεις στέγασης
και τις ενστάσεις και εισηγείται τους δικαιούχους.
7. Φροντίζει, σε συνεργασία με τους Συλλόγους ή
τους εκπροσώπους των διαμενόντων στις Εστίες για
την αντιμετώπιση των προβλημάτων και την εύρυθμη
λειτουργία των εστιών (π.χ. προβλήματα συμπεριφοράς
των ενοίκων, συντήρηση των κτιριακών εγκαταστάσεων,
αποκατάσταση ζημιών κ.λπ.).
8. Ορίζει σε συνεργασία με το Σύλλογο Φοιτητών ή
τους εκπροσώπους των διαμενόντων φοιτητών, το πλαίσιο και τους κανόνες συλλογικής διαβίωσης στις Εστίες.
9. Παρακολουθεί και ενημερώνεται για την όλη λειτουργία των Εστιών (διοίκηση - συντήρηση κ.λπ.) και
εισηγείται στη Σύγκλητο τη λήψη μέτρων για την ικανοποιητική λειτουργία τους.
10. Αποφασίζει για κάθε άλλο θέμα που δεν περιλαμβάνεται στα ανωτέρω.
Άρθρο 5ο
Προϋποθέσεις για την επιλογή στεγαζόμενων
Ο ενδιαφερόμενος φοιτητής/τρια για να συμπεριληφθεί στη διαδικασία επιλογής για τη χορήγηση δω-
ματίου στις Εστίες του Διεθνούς Πανεπιστημίου της
Ελλάδος θα πρέπει απαραίτητα να ικανοποιεί τις εξής
προϋποθέσεις:
1. Να έχει υποβάλλει την αίτησή του/της μαζί με όλα
τα σχετικά δικαιολογητικά μέσα στις προθεσμίες που
έχουν ορισθεί.
2. Να έχει την ιδιότητα του ενεργού φοιτητή/τριας του
Διεθνούς Πανεπιστημίου της Ελλάδος.
3. Να μην είναι κάτοχος άλλου πτυχίου ή μεταπτυχιακού τίτλου αντίστοιχα.
4. Η οικογένειά του/της να μην έχει τόπο μόνιμης διαμονής αλλά και ιδιόκτητη κατοικία στο Νομό
Θεσσαλονίκης. Σε περίπτωση που οι αιτούντες στέγαση στην Εστία της Αλεξάνδρειας Πανεπιστημιούπολης
είναι κάτοικοι του Νομού Θεσσαλονίκης, μπορούν να
υποβάλλουν αίτηση για χορήγηση δωματίου, αλλά η
αίτησή τους θα λαμβάνεται υπόψη μόνο εάν υπάρχουν
διαθέσιμες θέσεις και τα κοινωνικοοικονομικά τους κριτήρια χρήζουν υψηλής προσοχής.
5. Να μην έχει συμπληρώσει το 25ο έτος της ηλικίας
του/της. Για εξαιρετικές περιπτώσεις (καθυστερημένη
έναρξη φοίτησης, αλλοδαποί φοιτητές κ.λπ. οι οποίοι
είναι συνεπείς στις φοιτητικές τους υποχρεώσεις) αποφασίζει η Σύγκλητος του Πανεπιστημίου, μετά από πρόταση
της Εφορείας.
6. Φοιτητής/τρια που για πρώτη φορά καταθέτει αίτηση για επιλογή, δεν πρέπει να έχει υπερβεί το τρίτο έτος
της φοίτησης. Προτεραιότητα δίνεται στους φοιτητές
που διανύουν το πρώτο έτος σπουδών τους. Ο χρόνος
φοίτησης υπολογίζεται από την αρχή του εξαμήνου
πρώτης εγγραφής. Σε περίπτωση διακοπής ή αναστολής των σπουδών, ο χρόνος διακοπής ή αναστολής δεν
υπολογίζεται για τη συμπλήρωση του παραπάνω ορίου.
7. Να μην έχει απομακρυνθεί από τις Εστίες με προηγούμενη απόφαση της Εφορείας.
8. Να έχει ενεργό συμμετοχή στην εκπαιδευτική διαδικασία.
9. Φοιτητές/τριες που βρίσκονται στο 4ο ή 5ο έτος
φοίτησης και για πρώτη φορά καταθέτουν αίτηση για
διαμονή στην εστία, μπορούν να επιλεγούν μόνο εάν
υπάρχουν διαθέσιμες θέσεις και τα κοινωνικοοικονομικά
τους κριτήρια χρήζουν υψηλής προσοχής.
Άρθρο 6ο
Προβλεπόμενα δικαιολογητικά
Ενδιαφερόμενοι φοιτητές Έλληνες και Αλλοδαποί που
επιθυμούν να διαμείνουν στην Εστία πρέπει να υποβάλλουν στις προβλεπόμενες προθεσμίες, αίτηση μαζί με τα
ακόλουθα δικαιολογητικά:
1. Βεβαίωση Σπουδών από την Γραμματεία του τμήματος που φοιτούν σχετικά με το χρόνο εγγραφής τους
και το διανυόμενο έτος σπουδών ή Πιστοποιητικό Βαθμολογίας, από το οποίο να προκύπτει ότι ο/η φοιτητής/
τρια έχει εξεταστεί επιτυχώς στα μισά μαθήματα του
προηγούμενου ακαδημαϊκού έτους για το οποίο αιτείται
τη στέγαση στην εστία (η προϋπόθεση αυτή δεν ισχύει
για τους φοιτητές που απουσίαζαν στο εξωτερικό στο
πλαίσιο του προγράμματος Erasmus) και για τους πρωτοετείς φοιτητές.
2. Πράξη Διοικητικού Προσδιορισμού Φόρου (Πρώην
Εκκαθαριστικό Σημείωμα) του τελευταίου φορολογικού
έτους της οικογένειας και το ατομικό εκκαθαριστικό στην
περίπτωση που υποβάλλουν και οι ίδιοι/ες φοιτητές/
τριες φορολογική δήλωση.
3. Πρόσφατο πιστοποιητικό οικογενειακής κατάστασης
(η έκδοσή του μπορεί να γίνει από την Ιστοσελίδα gov.gr).
4. Έγγραφο δημόσιας αρχής από το οποίο να προκύπτει ο τόπος μόνιμης κατοικίας τους (η πιστοποίηση
του τόπου μόνιμης κατοικίας μπορεί να γίνει από την
Ιστοσελίδα gov.gr με την έκδοση βεβαίωσης μονίμου
κατοικίας).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
5. Υπεύθυνη δήλωση του ν. 1599/1986 όπου θα αναγράφεται «α) δεν έχω ιδιόκτητη κατοικία εντός του
Θεσσαλονίκης αντίστοιχα και β) αν γίνει δεκτή η αίτηση
μου αποδέχομαι πλήρως τον κανονισμό λειτουργίας της
Φοιτητικής Εστίας (Ιστοσελίδα gov.gr)».
6. Φωτοτυπία της αστυνομικής ταυτότητας ή του διαβατηρίου και της άδειας παραμονής για τους αλλοδα-
πούς φοιτητές.
7. Δύο πρόσφατες φωτογραφίες.
8. Βεβαίωση του οικείου Ιδρύματος από την οποία
προκύπτει η φοιτητική ιδιότητα του/της αδελφού/ής
στην περίπτωση που εμπίπτουν στην κατηγορία φοιτητές με αδελφό ή αδελφή, ενεργό φοιτητή του πρώτου
κύκλου σπουδών.
9. Στην περίπτωση άνεργου γονέα, βεβαίωση επιδότησης ανεργίας, από το υποκατάστημα του Οργανισμού
Απασχόλησης Εργατικού Δυναμικού (ΟΑΕΔ) από το
οποίο εισπράττεται το επίδομα ανεργίας.
10. Για τους πολύτεκνους πιστοποιητικό της Ανώτατης
Συνομοσπονδίας Πολυτέκνων Ελλάδος.
11. Πιστοποιητικό Υγειονομικής Επιτροπής, σύμφωνα
με το εκάστοτε ισχύον σύστημα πιστοποίησης αναπηρίας, το οποίο να είναι σε ισχύ κατά το έτος υποβολής
της αίτησης, εάν οι φοιτητές ή μέλη της οικογένειάς
τους εμπίπτουν στην κατηγορία πάσχοντες από σοβαρές ασθένειες,
12. Για μονογονεϊκή οικογένεια, ληξιαρχική πράξη γέννησης του φοιτητή.
13. Για ορφανούς φοιτητές, ληξιαρχική πράξη θανάτου
του αποβιώσαντος γονέα.
14. Οι Κύπριοι φοιτητές θα καταθέτουν βεβαίωση του
Τμήματος Εσωτερικών Προσόδων του Υπουργείου Οικονομικών της χώρας τους, στην οποία θα φαίνεται το
οικογενειακό εισόδημα που αποκτήθηκε το τελευταίο
φορολογικό έτος.
15. Οι αλλοδαποί και οι φοιτητές τέκνα Ελλήνων του
εξωτερικού θα επισυνάπτουν βεβαίωση της αρμόδιας
Δημόσιας Οικονομικής Υπηρεσίας της χώρας τους, επίσημα μεταφρασμένη στην Ελληνική γλώσσα, στην οποία
θα φαίνεται το οικογενειακό εισόδημα που αποκτήθηκε
το τελευταίο φορολογικό έτος.
16. Οι Μεταπτυχιακοί Φοιτητές και οι Υποψήφιοι Διδάκτορες υποβάλλουν τα ίδια δικαιολογητικά με τους
προπτυχιακούς φοιτητές, όπως προβλέπονται στον παρόντα Κανονισμό.
17. Η μη σωστή προσκόμιση των παραπάνω δικαιολογητικών είναι αιτία απόρριψης.
Η Εφορεία έχει δικαίωμα να ζητήσει πρόσθετα στοιχεία
κατά την εξέταση των αιτήσεων των φοιτητών προκειμένου να καταλήξει σε ορθή και δίκαιη απόφαση, τηρεί
δε σε κάθε περίπτωση τη νομοθεσία περί προστασίας
προσωπικών δεδομένων για την επεξεργασία και αποθήκευση των προσωπικών δεδομένων των φοιτητών και
των μελών της οικογένειάς τους.
Άρθρο 7ο
Χρόνος υποβολής δικαιολογητικών
Η υποβολή της αίτησης και όλων των κατά περίπτωση δικαιολογητικών θα γίνεται ηλεκτρονικά στην
πλατφόρμα stegasi.ihu.gr και σε χρόνο που θα ορίζεται
και θα ανακοινώνεται από το Τμήμα Φοιτητικής Μέριμνας. Έκαστος φοιτητής έχει την ευθύνη για την προσή-
κουσα, πλήρη και εμπρόθεσμη υποβολή των δικαιολογητικών. Εκπρόθεσμες αιτήσεις δεν θα γίνονται δεκτές.
Ενστάσεις κατατίθενται εντός πέντε (5) ημερών από
την ανάρτηση του προσωρινού πίνακα αποτελεσμάτων.
Άρθρο 8ο
Επιλογή στεγαζόμενων
Η επιλογή των φοιτητών που πρόκειται να εισαχθούν
στις Εστίες της Αλεξάνδρειας Πανεπιστημιούπολης γίνεται από την Εφορεία με κοινωνικοοικονομικά κριτήρια.
Προτεραιότητα στέγασης κατά σειρά έχουν οι υποψήφιοι φοιτητές και φοιτήτριες οι οποίοι:
- Προέρχονται από άπορες οικογένειες με μηδενικό
εισόδημα,
- Είναι ορφανοί από τους δύο γονείς,
- Ανήκουν στην κατηγορία ατόμων με ειδικές ανάγκες
με ποσοστό αναπηρίας 67% και άνω.
- Προέρχονται από κοινωνικά ιδρύματα
Η Εφορεία της Εστίας διατηρεί το δικαίωμα να μη παραχωρήσει δωμάτιο σε φοιτητές των προαναφερόμενων
κατηγοριών αν η συνολική οικονομική τους κατάσταση
είναι εξαιρετικά υψηλή.
Έπονται οι υποψήφιοι, με βάση το ετήσιο φορολογητέο εισόδημα και τον αριθμό των μελών της οικογένειας
τους, προτασσόμενου του χαμηλότερου κατά κεφαλήν
εισοδήματος, με τις παρακάτω εκπτώσεις:
1. Το φορολογητέο εισόδημα από μισθωτές Υπηρεσίες (Δημόσιου και Ιδιωτικού τομέα και των αντίστοιχων
συνταξιούχων) λαμβάνεται υπ’ όψη μειωμένο κατά 50 %.
2. Σε περίπτωση που στην ίδια οικογένεια σπουδάζουν σε ΑΕΙ ή υπηρετούν την στρατιωτική τους θητεία
και άλλα αδέλφια το φορολογητέο εισόδημα λαμβάνεται
υπ’ όψη μειωμένο κατά 15%.
3. Ποσοστιαία μείωση 15% του οικογενειακού εισοδήματος εάν η οικογένειά τους είναι πολύτεκνη.
4. Ποσοστιαία μείωση 10% του οικογενειακού εισοδήματος εάν η οικογένειά τους είναι τρίτεκνη
5. Ποσοστιαία μείωση 30% του οικογενειακού εισοδήματος για φοιτήτριες οι οποίες είναι άγαμες μητέρες.
6. Ποσοστιαία μείωση 15% του οικογενειακού εισοδήματος εάν γονέας ή αδέλφια του φοιτητή έχουν προ-
βλήματα υγείας (αναπηρία 67% και άνω)
7. Ποσοστιαία μείωση 25% του οικογενειακού εισοδήματος εάν ο φοιτητής προέρχεται από μονογονεϊκή
οικογένεια ή είναι ορφανός από ένα γονέα.
8. Ποσοστιαία μείωση 20% του οικογενειακού εισοδήματος εάν ο φοιτητής έχει άνεργους γονείς.
9. Ποσοστιαία μείωση 20% του οικογενειακού εισοδήματος για σεισμοπαθείς ή πληγέντες από άλλη θεομηνία,
καθώς και για άλλους έκτακτους λόγους που βαρύνουν
οικονομικά την οικογένεια. Η αντιμετώπιση αυτή ισχύει
και στις περιπτώσεις που επλήγη η κύρια πηγή εισοδημάτων της οικογένειας (επιχείρηση, ζωικό ή φυτικό κεφά-
λαιο) υπό τον όρο ότι προσκομίζεται επαρκής απόδειξη
περί τούτου).
Εάν στον ίδιο υποψήφιο συντρέχουν περισσότερες
από μία από τις παραπάνω προϋποθέσεις αθροίζονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
τα αντίστοιχα ποσοστά. Οι σχετικές μειώσεις πάντως
δεν μπορούν να ξεπεράσουν το 75% του πραγματικού
εισοδήματος.
Το ετήσιο οικογενειακό εισόδημα, όπως προκύπτει
από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του
τελευταίου οικονομικού έτους. Το ετήσιο οικογενειακό
εισόδημα δεν μπορεί να υπερβαίνει τις σαράντα πέντε
χιλιάδες (45.000) ευρώ προκειμένου για οικογένεια με
ένα μόνο τέκνο. Για οικογένειες με δύο τέκνα και πλέον
το παραπάνω ποσό προσαυξάνεται κατά πέντε χιλιάδες (5.000) Ευρώ για κάθε τέκνο πέραν του πρώτου. Το
ανωτέρω διαμορφούμενο ποσό προσαυξάνεται κατά
τρεις χιλιάδες (3.000) ευρώ εφόσον ο/η αδελφός/η του
δικαιούχου φοιτητή είναι ενεργός φοιτητής του πρώτου
κύκλου σπουδών. Εάν περισσότερα του ενός αδέρφια
υπάγονται σε αυτήν την κατηγορία το ποσό αυτό προσαυξάνεται κατά τρεις χιλιάδες (3.000) ευρώ για καθέναν
από αυτούς.
Ως ετήσιο οικογενειακό εισόδημα νοείται το συνολικό
ετήσιο φορολογητέο εισόδημα, καθώς και το απαλλασσόμενο ή φορολογούμενο με ειδικό τρόπο εισόδημα
του φορολογούμενου, της συζύγου του και των τέκνων
συμπεριλαμβανομένου και του φοιτητή, που λογίζονται
ως μέλη της οικογένειας, από κάθε πηγή.
Η κατάταξη των υποψηφίων προκύπτει από το συνολικό φορολογητέο εισόδημα με εφαρμογή των προβλε-
πόμενων εκπτώσεων, διαιρουμένου με τον αριθμό των
μελών της οικογένειας.
Μεταπτυχιακοί Φοιτητές και Υποψήφιοι Διδάκτορες
στεγάζονται σε ποσοστό 3% επί του συνόλου των θέσεων μόνο εφόσον υπάρχει επάρκεια κλινών και μετά από
σύμφωνη γνώμη της εφορείας. Δύναται να στεγάζονται
και φοιτητές που συμμετέχουν σε προγράμματα κινητικότητας Erasmus μόνο εφόσον υπάρχει επάρκεια κλινών
και μετά από σύμφωνη γνώμη της εφορείας.
Άρθρο 9ο
Ανακοίνωση αποτελεσμάτων παραλαβή δωματίων
1. H Εφορεία των Φοιτητικών Εστιών, μετά την ολοκλήρωση της διαδικασίας επιλογής, ανακοινώνει εντός
είκοσι (20) ημερών από τη λήξη της προθεσμίας υποβολής των αιτήσεων, τα ονόματα των φοιτητών, που επι-
λέγονται με την παραπάνω διαδικασία για τη χορήγηση
δωματίου. Η κατάσταση αναρτάται στην ιστοσελίδα της
Φοιτητικής Μέριμνας και περιλαμβάνει τη σειρά κατάταξης των δικαιούχων αναγράφοντας τον αριθμό πρω-
τοκόλλου της αίτησης. Οι ενδιαφερόμενοι που δεν είναι
στον πίνακα επιλεγέντων μπορούν να πληροφορούνται
τη σειρά κατάταξής τους, ως αναπληρωματικών, από το
γραφείο της Φοιτητικής Μέριμνας.
2. Αιτήσεις-Ενστάσεις υποψηφίων για επανεξέταση
στοιχείων που είχαν κατατεθεί εμπρόθεσμα και που
κατά τη γνώμη τους δεν υπολογίστηκαν ή δεν εκτιμήθηκαν σωστά, σύμφωνα με τον Κανονισμό, υποβάλ-
λονται εντός πέντε (5) ημερών από την επομένη της
ανάρτησης των αποτελεσμάτων στο Δικτυακό τόπο
του Πανεπιστημίου, στις ανακοινώσεις της Φοιτητικής
Μέριμνας. Η αίτηση -ένσταση μαζί με τα δικαιολογητικά θα προσκομίζονται στο κεντρικό πρωτόκολλο του
πανεπιστημίου και ως ημερομηνία ένστασης θα λαμβάνεται η ημερομηνία πρωτοκόλλου. Αν από τον σχετικό
έλεγχο διαπιστωθούν παραλείψεις ή λάθος εκτιμήσεις,
γίνονται, με απόφαση της Εφορείας, οι αναγκαίες διορθώσεις στους πίνακες κατάταξης και οι πίνακες αυτοί
καθίστανται οριστικοί.
3. Οι υποψήφιοι φοιτητές παλαιοτέρων ετών που
δεν συμπεριλαμβάνονται στις καταστάσεις δικαιούχων
στέγασης αποχωρούν από το δωμάτιο εντός τριών (3)
ημερών από την ανακοίνωση των αποτελεσμάτων χωρίς
άλλη ενημέρωση από την Εφορεία της Εστίας.
4. H παραλαβή των δωματίων γίνεται, σύμφωνα με
τους οριστικούς πίνακες, μέσα σε δέκα (10) ημέρες από
την επομένη της ανακοίνωσης των αποτελεσμάτων επιλογής προσκομίζοντας σε έντυπη μορφή όλα τα δικαιο-
λογητικά που κατέθεσαν στην αίτηση τους.
5. Η παραλαβή των δωματίων γίνεται από τους ίδιους
τους δικαιούχους με την επίδειξη του Δελτίου Αστυνομικής Ταυτότητας ή του Διαβατηρίου, προκειμένου για
αλλοδαπούς.
6. Στο δωμάτιο τοποθετούνται υποχρεωτικά άτομα του
ιδίου φύλου (αγόρι-αγόρι, κορίτσι-κορίτσι σύμφωνα με
την αστυνομική τους ταυτότητα).
7. Αν ο φοιτητής που έχει επιλεγεί δεν προσέλθει μέσα
στην καθορισμένη προθεσμία για την παραλαβή του
δωματίου και δεν έχει ενημερώσει για κάποιο κώλυμα,
θεωρείται ότι έπαψε να ενδιαφέρεται, οπότε χωρίς άλλη
ειδοποίηση το δωμάτιο δίνεται σε αναπληρωματικό,
σύμφωνα με τον πίνακα κατάταξης.
Άρθρο 10ο
Διάρκεια παραμονής
Οι στεγαζόμενοι προπτυχιακοί φοιτητές παραμένουν
στην Εστία όση είναι η διάρκεια σπουδών του Τμήματός
τους, προσαυξημένο κατά δύο έτη.
Οι στεγαζόμενοι μεταπτυχιακοί φοιτητές παραμένουν
στην Εστία όση είναι η διάρκεια σπουδών του Μεταπτυχιακού Προγράμματος τους, προσαυξημένο κατά
ένα εξάμηνο.
Λαμβάνεται υπ’ όψη ο χρόνος πρώτης εγγραφής στην
Σχολή. Σε περίπτωση αλλαγής Σχολής, λαμβάνεται υπ’
όψη ο χρόνος εγγραφής στην πρώτη Σχολή.
Άρθρο 11ο
Υποχρεώσεις στεγαζόμενων φοιτητών
1. Ο/η στεγαζόμενος/η με την εισαγωγή του/της στην
Εστία του ΔΙ.ΠΑ.Ε, λαμβάνει γνώση του Κανονισμού, δέχεται ανεπιφύλακτα τους όρους και τις διατάξεις του,
δεσμεύεται για πιστή εφαρμογή τους με την υπογραφή
υπεύθυνης δήλωσης με την παραλαβή του δωματίου και
είναι και στη δική του αρμοδιότητα η διαφύλαξη και η
σωστή εφαρμογή του.
2. Η σωστή λειτουργία της εστίας διασφαλίζεται με το
σεβασμό της εσωτερικής ακαδημαϊκής ζωής και πρέπει
να αποφεύγονται ενέργειες που να τη διαταράσσουν.
3. Δεν επιτρέπεται η υπενοικίαση ή η παραχώρηση
του δωματίου σε τρίτους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
4. Οι στεγαζόμενοι μεριμνούν για την ευπρεπή εμφάνιση των δωματίων που διαμένουν, την καθαριότητα
αυτών, καθώς και των κοινόχρηστων χώρων & εγκαταστάσεων.
5. Η στάθμευση μοτοσικλετών, μοτοποδηλάτων και
ποδηλάτων επιτρέπεται μόνο στους ειδικά διαμορφωμένους προς τούτο χώρους και κατά τρόπο που να μην
εμποδίζεται η διέλευση άλλων οχημάτων.
6. Η απώλεια των κλειδιών πρέπει να γνωστοποιείται
αμέσως στον αρμόδιο υπάλληλο και το κόστος αντικατάστασης επιβαρύνει τον φοιτητή. Η παράδοση κλειδιών
σε τρίτα πρόσωπα απαγορεύεται.
7. Οι στεγαζόμενοι, σε ειδικές περιπτώσεις, όταν τους
ζητείται, πρέπει να θέτουν στη διάθεση του προσωπικού καθαριότητας, το δωμάτιό τους. Η Τεχνική Υπηρε-
σία του Πανεπιστημίου δικαιούται, καθ’ όλη τη διάρκεια
του έτους, να προβαίνει στην αποκατάσταση φθορών
ή στην εκτέλεση επισκευών στις κτιριακές εγκαταστάσεις, χωρίς να διαταράσσεται η τάξη και ησυχία του
χώρου.
8. Το προσωπικό του Τμήματος Φοιτητικής Μέριμνας
έχει το δικαίωμα πρόσβασης στους κοιτώνες των στεγαζομένων για έλεγχο, μετά από έγκαιρη και αιτιολογημένη
ειδοποίηση. Η άρνηση των στεγαζόμενων φοιτητών να
επιτρέψουν στο προσωπικό την πρόσβαση στο δωμάτιο,
αποτελεί αιτία απομάκρυνσής τους από τη Φοιτητική
Εστία. Σε περίπτωση εκτάκτου ανάγκης κινδύνου για τη
ζωή ή για λόγους ασφαλείας, το προσωπικό του Τμήματος Φοιτητικής Μέριμνας και της Τεχνικής Υπηρεσίας,
δύναται να εισέλθει στα δωμάτια, χωρίς να ζητηθεί η
συναίνεση των στεγαζομένων.
9. Οι στεγαζόμενοι είναι υποχρεωμένοι στο πλαίσιο
του αλληλοσεβασμού και της καλής γειτονίας να τηρούν
το ωράριο κοινής ησυχίας και γενικότερα να τηρούν την
αρχή της διακριτικότητας.
10. Οι στεγαζόμενοι μπορούν να δέχονται επισκέψεις
συγγενικών ή φιλικών προσώπων διασφαλίζοντας την
ησυχία των συνοικοτρόφων τους. Ο κάθε στεγαζόμενος/η είναι υπεύθυνος για τη συμπεριφορά τους και
οποιαδήποτε παράβαση του κανονισμού από εκείνους
επιβαρύνει τον ίδιο.
11. Στα δωμάτια της Εστίας δεν επιτρέπεται η διαμονή
και η διανυκτέρευση συγγενικών ή άλλων προσώπων,
πέραν των δικαιούχων φοιτητών.
12. Για σοβαρούς λόγους επιτρέπονται οι αλλαγές δωματίων μεταξύ των φοιτητών με την κατάθεση αιτήματος
στο Τμήμα Φοιτητικής Μέριμνας.
13. Αλλαγές στα δωμάτια επιτρέπονται μόνο εάν έχει
ενημερωθεί και συμφωνεί ο αρμόδιος για τα τεχνικά θέματα των εστιών και συναινούν οι συγκάτοικοι. Οποια-
δήποτε αλλαγή που είναι σύμφωνη με τα παραπάνω,
θα καταγράφεται στο Βιβλίο Καταγραφής Κατάστασης
Δωματίων.
14. Οι στεγαζόμενοι θα πρέπει να διατηρούν σε άριστη
κατάσταση τον εξοπλισμό (έπιπλα) που τους παρέχεται,
διαφορετικά θα πρέπει να τον αντικαταστήσουν με δικά
τους έξοδα. Σε τακτά χρονικά διαστήματα θα γίνεται καταγραφή και έλεγχος του εξοπλισμού, έπειτα από ενημέ-
ρωση των στεγαζόμενων φοιτητών.
15. Οι στεγαζόμενοι, κατά την αποχώρησή τους, θα
πρέπει να παραδίδουν τα δωμάτια καθαρά και σε καλή
κατάσταση.
16. Στεγαζόμενοι που απουσιάζουν αδικαιολόγητα
για χρονικό διάστημα μεγαλύτερο του ενός μήνα, καλούνται να εξηγήσουν τους λόγους της απουσίας τους
στην Εφορεία της Εστίας. Εάν οι εξηγήσεις τους δεν
κριθούν επαρκείς, η Εφορεία δικαιούται να ζητήσει την
αποχώρησή τους. Τη μακρά απουσία πέραν του ενός
μήνα του στεγαζομένου υποχρεούται να δηλώσει και ο
συγκάτοικός του.
17. Οι στεγαζόμενοι οφείλουν να αναφέρουν στη
Γραμματεία της Φοιτητικής Εστίας οποιοδήποτε πρόβλημα προκύπτει ή γίνει αντιληπτό και το οποίο μπορεί
να δημιουργήσει πρόβλημα στους ίδιους ή στους άλλους
φοιτητές.
18. Οι στεγαζόμενοι φοιτητές κατά τη διάρκεια των
θερινών διακοπών αποχωρούν από τα δωμάτιά τους το
αργότερο μία εβδομάδα μετά τη λήξη της εξεταστικής
περιόδου του Ιουνίου και επανέρχονται δυο εβδομάδες
πριν την εξεταστική. περιόδου του Σεπτεμβρίου
19. Σε περιόδους μη εκπαιδευτικής λειτουργίας (Χριστούγεννα, Πάσχα, καλοκαίρι), οι στεγαζόμενοι που
έχουν λόγους να συνεχίσουν τη διαμονή τους, θα πρέπει
να συμπληρώσουν Δήλωση Διαμονής και να την καταθέσουν έγκαιρα στο Τμήμα Φοιτητικής Μέριμνας.
20. Το Πανεπιστήμιο δεν φέρει καμμιά ευθύνη για απώλεια προσωπικών αντικειμένων.
Άρθρο 12ο
Ποινές
Σε περιπτώσεις ανάρμοστης συμπεριφοράς των στεγαζόμενων φοιτητών προβλέπονται:
Α. Προφορική επίπληξη.
Β. Έγγραφη παρατήρηση - προειδοποίηση
Γ. Άμεση απομάκρυνση από τις Εστίες.
Αρμόδιος και υπεύθυνος για την εφαρμογή των μέτρων στις περιπτώσεις Α και Β είναι ο Προϊστάμενος
του Τμήματος Φοιτητικής Μέριμνας της Αλεξάνδρειας
Πανεπιστημιούπολης, ενώ για την περίπτωση Γ αρμόδια
είναι η Εφορεία.
Για τις περιπτώσεις Α και Β γίνεται ενημέρωση της Εφορείας, στην πρώτη συνεδρίαση, μετά την διενέργεια του
συμβάντος.
Άρθρο 13ο
Απομάκρυνση στεγαζόμενων
Οι στεγαζόμενοι φοιτητές απομακρύνονται από την
Εστία:
1. Όταν για οποιοδήποτε λόγο χάσουν τη φοιτητική
τους ιδιότητα (καταστούν πτυχιούχοι, διακόψουν τη
φοίτησή τους, στρατευτούν κ.λπ.).
2. Δεν συμπεριλαμβάνονται στην κατάσταση των δικαιούμενων στέγασης φοιτητών.
3. Έχουν συμπληρώσει την ανώτατη διάρκεια παραμονής σύμφωνα με το άρθρο 10 του παρόντος κανονισμού.
4. Εφόσον διαπιστωθεί ότι δε διαμένουν στο δωμάτιο
που τους έχει παραχωρηθεί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
5. Εάν εκμισθώνουν ή παραχωρούν το δωμάτιό τους
σε τρίτους.
6. Στην περίπτωση ενεργοποίησης του άρθρου 12 Γ
του παρόντος κανονισμού.
Οι στεγαζόμενοι απομακρύνονται πρόσκαιρα από
την Εστία για λόγους υγείας (μετά από γνωμάτευση
δημόσιου νοσοκομείου), σε περίπτωση μολυσματικού
μεταδοτικού νοσήματος, ή όταν δημιουργείται κίνδυνος
για την υγεία ή την σωματική ακεραιότητα των άλλων
διαμενόντων.
Άρθρο 14ο
Κατοικίδια ζώα
Επιτρέπεται η κατοχή κατοικίδιου με τις εξής προϋποθέσεις:
1. Να συμφωνεί εγγράφως ο συγκάτοικος αυτού που
επιθυμεί την κατοχή κατοικίδιου.
2. Το κατοικίδιο να έχει κάνει τα απαραίτητα εμβόλια και να έχει βιβλιάριο υγείας. Το βιβλιάριο υγείας θα
ελέγχεται σε τακτά χρονικά διαστήματα από τον αρμόδιο υπάλληλο του Τμήματος Φοιτητικής Μέριμνας. Το
κατοικίδιο θα πρέπει να φέρει microchip (ηλεκτρονική
ταυτοποίηση) και να είναι δηλωμένο στο Εθνικό Μητρώο
Ζώων Συντροφιάς.
3. Το κατοικίδιο να διαμένει και να κοιμάται εντός του
δωματίου και όχι σε κοινόχρηστους χώρους της Εστίας.
4. Το κατοικίδιο στους κοινόχρηστους χώρους να κινείται μόνο με συνοδεία και λουρί.
5. Ο ιδιοκτήτης του ζώου πρέπει να διασφαλίζει την
υγιεινή και την καθαριότητά του. Το μπάνιο των κατοικιδίων θα γίνεται σε χώρο ο οποίος έχει σήμανση.
Ο ιδιοκτήτης είναι υπεύθυνος για τη συμπεριφορά του
ζώου. Σε περίπτωση πρόκλησης σωματικής βλάβης σε
οποιονδήποτε το ζώο θα απομακρύνεται άμεσα από την
Εστία.
Σε περίπτωση που το κατοικίδιο προκαλεί προβλήματα και υπάρχουν παράπονα, ο υπεύθυνος υπάλληλος
του Τμήματος Φοιτητικής Μέριμνας θα ενημερώνει τον
ιδιοκτήτη. Εάν εντός μιας εβδομάδας τα προβλήματα
εξακολουθούν το ζώο θα απομακρύνεται από τους χώρους της Εστίας με ευθύνη του ιδιοκτήτη.
Άρθρο 15ο
Μεταβατικές διατάξεις
1. Ο παρών κανονισμός λειτουργίας φοιτητικών εστιών
εφαρμόζεται από το ακαδημαϊκό έτος 2023-2024.
2. Ο κανονισμός λειτουργίας φοιτητικών εστιών τροποποιείται με απόφαση της Συγκλήτου του Διεθνούς
Πανεπιστημίου της Ελλάδος.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 10 Απριλίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2251/16.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202251.pdf | Tokens: 31824]